Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите Сејди Џемаили, со службена легитимација број 0015 и Ќазмедин Ќазими, со службена легитимација број 0013, извршија вонреден инспекциски надзор над субјектот ЈУ Меѓуопштински центар за социјална работа Куманово, со седиште воул. Тодор Велков бр.4, застапувано од директорот на Центарот Александра Арсовска со Ембг 3006975425028 и со Записник број ИП1 16-230 од 27.08.2020, ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија” број 104/2019,146/2019 и 275/2019), на ден 27.08.2020 година го донесе следното

**РЕШЕНИЕ**

Се наредува на Директорот Александра Арсовска на ЈУ Меѓуопштински центар за социјална работа Куманово, за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорните лица:

1.Се задолжува ЈУ Меѓуопштински центар за социјална работа Куманово по службена должност да ги преиспита решението Р.бр.1818-2205/1-5620 од 28.01.2020 година за остварување на право на гарантирана минимална плата на корисникот У. П. односно да врши непосреден увид во домот на корисникот, заради утврдување на фактичката состојба на лицето и домаќинството, и да ги зема во предвид приходите од неговата ќерка која е вработена во приватна компанија како можен издржувач на својот родител кој е неспособен за работа, утврден во траен Наод бр.775/2 од 09.06.2016 година од Стручна комисија за давање наод, оцена и мислење за неспособноста за работа, што е во согласност со член 273, член 274 став 2 и член 298 од Законот за социјална заштита и член 118 од Законот за семејство. По утврдување на фактичката состојба да донесе ново соодветно решение, согласно член 273 од Законот.

1. Рокот за извршување на изречената инспекциска мерка од точка 1 на ова решение, изнесува 30 дена од денот на добивање на решението.

2.Се задолжува, Центарот во постапката за остварување на право на гарантирана минимална помош за корисникот У. П. со р.бр.1818-2205/1-5620 од 28.01.2020 година , урендо да води лист на корисникот и по утврдена фактичка состојба за лицето и домаќинство да донесува наод и мислење на стручен работник, односно наод и мислење на водителот на случајот, вклучени во работата со корисникот, што е во согласност со член 281 став 1 од Законот.

2)Рокот за извршување на изречената инспекциска мерка од точка 2 на ова решение, изнесува 30 дена од денот на добивање на решението.

3.Субјектот на инспекциски надзор од точка 1 и 2 на ова решение, е должен веднаш по истекот на рокот определен за извршување на инспекциската мерка, а најдоцна во рок од три дена, писмено и/или по електронска пошта, да го извести инспекторот дали е извршена инспекциската мерка.

4.Жалбата изјавена против ова решение, не го одлага неговото извршување.

**Образложение**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 322 и 329 од Законот за социјалната заштита („Службен весник на Република Северна Македонија” број 104/2019, 146/2019 и 275/2019), преку инспекторите Сејди Џемаили**,** со службена легитимација 0015 и Ќазмедин Ќазими**,** со службена легитимација 0013**,** извршијавонреден инспекциски надзор на ден 26.08.2020 година во ЈУ Меѓуопштински центар за социјална работа Куманово, со седиште во улица ул. Тодор Велков бр.4, Куманово и составија Записник број Уп1-16-230 од 27.08.2020 година, во кој е констатирано:

1.Центарот во постапката за остварување на право на гарантирана минимална помош на корисникот У. П. со р.бр.1818-2205/1-5620 од 28.01.2020 година, не врши непосреден увид најмалку еднаш во текот на годината во домот на корисникот, заради утврдување на фактичката состојба на лицето и домаќинството, донесува решение за признавање на правото без да ги зема во предвид приходите од неговата ќерка која е вработена во приватна компанија како можен издржувач на својот родител кој е неспособен за работа, утврден во траен Наод бр.775/2 од 09.06.2016 година од Стручна комисија за давање наод, оцена и мислење за неспособноста за работа, што не е во согласност со член 273, член 274 став 2 и член 298 од Законот за социјална заштита и член 118 од Законот за семејство.

2.Центарот во постапката за остварување на право на гарантирана минимална плата за корисникот У. П. со р.бр.1818-2205/1-5620 од 28.01.2020 година , урендо не води лист на корисникот од 2017 година и не донесува наод и мислење на стручен работник, односно наод и мислење на водителот на случајот од 2017 година, вклучени во работата со корисникот, што не е во согласност со член 281 став 1 од Законот.

**Врз основа на изнесеното се одлучи како во диспозитивот на ова решение.**

ПРАВНА ПОУКА

Против ова решение незадоволната странка може да изјави жалба до надлежниот орган за одлучување во втор степен, во рок од 15 дена од приемот на решението.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под бројУП1-16-230 од 27.08.2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Инспектори за социјална заштита

Сејди Џемаили, службена легитимација број 0015

Ќазмедин Ќазими, службена легитимација број 0013